Norge (Virginia)

Norge er et kommunefritt område i James City County, i delstaten Virginia i USA (). Norge var tidligere lokalisert langs den gamle Richmond-Williamsburg Stage Road, som i moderne tid ble til U.S. Route 60 i Virginia. Interstate 64 i Virginia ble bygd gjennom området på 1970-tallet og passerer like i nærheten. Exit 231 er merket «Croaker-Norge», som er navnene på to mindre samfunn i nærheten.«Interstate 64 Exit 231: Croaker/Norge», Foursquare.com

Samfunnet Norge ble formelt etablert i 1904, oppkalt etter gamlelandet Norge, i den vestlige delen av James City County av norskamerikanere og andre fra Skandinavia, av personer som ankom stedet fra andre deler av Nord-Amerika og av nye innvandrere. Landområdene hadde en overkommelig pris og kunne tilby rike jordbruksområder i et mindre tøft klima enn i de nordlige statene og midtvesten, hvor noen av immigrantene opprinnelig hadde slått seg ned da de ankom Amerika.«Norge - et sted i Virginia», NRK 24. november 1985; reportasje fra NRKs utenrikskorrespondenter i USA

 Referanser 

 Litteratur 
 Bradshaw, Nancy Smith & Hamilton, Frances Huckstep (1989): Velkommen til Norge: A Pictorial History of Norge, Virginia, Taylor Publishing Company
 McCartney, Martha W. (1977): James City County: Keystone of the Commonwealth; James City County, Virginia; Donning and Company; ISBN 0-89865-999-X
 Traser, Donald R. (1998): Virginia Railway Depots. Old Dominion Chapter, National Railway Historical Society. ISBN 0-9669906-0-9

 Eksterne lenker 
 James City County, offisielt nettsted
 Williamsburg-James City County Public Schools , offentlige skoler
 Williamsburg Regional Library system, regionalt biblioteksystem
 Værmelding for Norge, Virginia, Weather Underground

Kategori:James City County
Kategori:Norsk emigrasjon til Nord-Amerika
Kategori:Bosetninger etablert i 1904
Kategori:Kommunefrie områder i Virginia
Kategori:1904 i Virginia